62023CO0550_INF
Digriet tal-Qorti tal-Ġustizzja (Is-Seba’ Awla) tas‑26 ta’ Settembru 2024 –Agentsia za darzhavna finansova inspektsia
(Kawża C‑550/23) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Direttiva 2014/24/UE – Proċeduri ta’ għoti ta’ kuntratti pubbliċi għal xogħlijiet, għal provvisti u għal servizzi – Awtorità kontraenti – Kunċett ta’ ‘organu rregolat mid-dritt pubbliku’ – Applikazzjoni għal kuntratt pubbliku li l-valur stmat tiegħu huwa inqas mill-valuri minimi għall-applikazzjoni tad-Direttiva”
Approssimazzjoni tal-leġiżlazzjonijiet – Proċeduri ta’ għoti ta’ kuntratti pubbliċi għal xogħlijiet, għal provvisti u għal servizzi – Direttiva 2014/24 – Kamp ta’ applikazzjoni – Leġiżlazzjoni nazzjonali li tipprevedi l-applikazzjoni tad-definizzjoni ta’ korp irregolat mid-dritt pubbliku għall-kuntratti ta’ valur inqas mill-valuri minimi stabbiliti mid-Direttiva – Ammissibbiltà
(Direttiva tal-Parlament Ewropew u tal-Kunsill 2014/24, premessa 1 u l-punt 4 tal-Artikolu 2(1))
(ara l-punti 27 sa 31, u d-dispożittiv)
Dispożittiv
Id-Direttiva 2014/24/UE tal-Parlament Ewropew u tal-Kunsill tas 26 ta’ Frar 2014 dwar l-akkwist pubbliku u li tħassar id-Direttiva 2004/18/KE, kif emendata bir-Regolament Delegat tal-Kummissjoni (UE) 2017/2365 tat 18 ta’ Diċembru 2017,
għandha tiġi interpretata fis-sens li:
ma tipprekludix leġiżlazzjoni nazzjonali li tipprovdi li r-regoli ta’ din id-direttiva u, b’mod partikolari, id-definizzjoni ta’ “organu rregolat mid-dritt pubbliku”, li tinsab fil-punt 4 tal-Artikolu 2(1) tal-imsemmija direttiva, japplikaw għall-kuntratti pubbliċi li l-valur stmat tagħhom ikun inqas mill-valuri minimi għall-applikazzjoni tal-istess direttiva previsti fl-Artikolu 4 tagħha.
(
1
)	ĠU C 643, 13.11.2013.